CELEX: 32014R0506
Language: lv
Date: 2014-05-15 00:00:00
Title: Komisijas Regula (ES) Nr. 506/2014 ( 2014. gada 15. maijs ), ar ko groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu attiecībā uz etillauroilarginātu kā konservantu dažos termiski apstrādātas gaļas produktos  Dokuments attiecas uz EEZ

16.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 145/35
            
         KOMISIJAS REGULA (ES) Nr. 506/2014
   (2014. gada 15. maijs),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu attiecībā uz etillauroilarginātu kā konservantu dažos termiski apstrādātas gaļas produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu, 14. pantu un 30. panta 5. punktu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas noteikumi.
            
         
               (2)
            
            
               Komisijas Regulā (ES) Nr. 231/2012 (3) noteiktas Regulas (EK) Nr. 1333/2008 II un III pielikumā uzskaitīto pārtikas piedevu specifikācijas.
            
         
               (3)
            
            
               Savienības sarakstu un specifikācijas saskaņā ar Regulas (EK) Nr. 1331/2008 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (4)
            
            
               2006. gada 5. maijā tika saņemts pieteikums atļaujai izmantot etillauroilarginātu kā konservantu vairākās pārtikas kategorijās. Pieteikumu darīja pieejamu dalībvalstīm saskaņā ar Regulas (EK) Nr. 1331/2008 4. pantu.
            
         
               (5)
            
            
               Pēc tam 2007. gada aprīlī Eiropas Pārtikas nekaitīguma iestāde (“Iestāde”) izvērtēja, cik droši ir izmantot etillauroilarginātu kā pārtikas konservantu, un par pieļaujamo diennakts devu (PDD) noteica 0,5 mg/kg ķermeņa svara (4). Piesardzīgas aplēses par eksponētību vielai gan attiecībā uz pieaugušajiem, gan bērniem liecināja, ka, lietojot paredzēto maksimālo daudzumu, vairākās pārtikas kategorijās PDD, visticamāk, tiktu pārsniegta.
            
         
               (6)
            
            
               Ņemot vērā minētos secinājumus, pieteikuma iesniedzējs pārskatīja tās lietojuma veidus un lietotos daudzumus un pieprasīja atļauju vielas lietošanai termiski apstrādātas gaļas produktos. Iestāde 2013. gada jūlijā publicēja paziņojumu par precizētu etillauroilargināta ekspozīcijas novērtējumu, pamatojoties uz pārskatīto priekšlikumu lietot to kā pārtikas piedevu (5), un secināja, ka visām iedzīvotāju grupām eksponētība ir zem pieļaujamās dienas devas 0,5 mg/kg ķermeņa svara dienā.
            
         
               (7)
            
            
               Etillauroilargināta izmantošana par konservantu termiski apstrādātas gaļas produktos ir tehniski nepieciešama, lai uzlabotu minēto pārtikas produktu mikrobioloģisko kvalitāti, tostarp kavējot tādu kaitīgu mikroorganismu augšanu kā Listeria monocytogenes. Tā kā etillauroilargināta izmantošana termiski apstrādātas gaļas produktos palīdzēs saglabāt to kvalitāti un nekaitīgumu, ir lietderīgi atļaut tā lietošanu termiski apstrādātas gaļas produktos un piešķirt šai pārtikas piedevai numuru E 243.
            
         
               (8)
            
            
               Pirmo reizi iekļaujot etillauroilarginātu (E 243) Regulas (EK) Nr. 1333/2008 II un III pielikumā noteiktajā Savienības atļauto pārtikas piedevu sarakstā, Regulā (ES) Nr. 231/2012 būtu jāiekļauj šīs pārtikas piedevas specifikācijas.
            
         
               (9)
            
            
               Tādēļ attiecīgi būtu jāgroza Regulas (EK) Nr. 1333/2008 un (ES) Nr. 231/2012.
            
         
               (10)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas I pielikumu.
   2. pants
   Regulas (ES) Nr. 231/2012 pielikumu groza atbilstīgi šīs regulas II pielikumam.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 15. maijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
   
      (2)  OV L 354, 31.12.2008., 1. lpp.
   
   
      (3)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).
   
      (4)  The EFSA Journal (2007) 511, 1. lpp.
   
      (5)  EFSA Journal 2013; 11(6):3294.
   
      I PIELIKUMS
      Regulas (EK) Nr. 1333/2008 II pielikumu groza šādi:
      
                  1)
               
               
                  pielikuma B daļas 3. punktā “Pārtikas piedevas, kas nav krāsvielas vai saldinātāji” pēc ieraksta E 242 “Dimetildikarbonāts” iekļauj šādu jaunu ierakstu:
                  
                              “E 243
                           
                           
                              Etillauroilargināts”;
                           
                        
            
                  2)
               
               
                  pielikuma E daļā pārtikas kategorijā 08.2.2. “Pārstrādāta gaļa, kas ir termiski apstrādāta” iekļauj šādu jaunu ierakstu:
                  
                               
                           
                           
                              “E 243
                           
                           
                              Etillauroilargināts
                           
                           
                              160
                           
                           
                               
                           
                           
                              Izņemot emulģētas desas, kūpinātas desas un aknu pastēti”
                           
                        
            
   
      II PIELIKUMS
      Regulas (ES) Nr. 231/2012 pielikumā pēc pārtikas piedevas E 242 specifikācijas iekļauj šādu ierakstu:
      
         
            “E 243 ETILLAUROILARGINĀTS
         
         
                     
                        Sinonīmi
                     
                  
                  
                     Laurīnargināta etilesteris; Lauramīdarginīna etilesteris; etil-Να-lauroil-L-argināta·HCl; LAE
                     
                  
               
                     
                        Definīcija
                     
                  
                  
                     Etillauroilarginātu sintezē, esterificējot arginīnu ar etanolu un pēc tam reaģējot esteri ar lauroilhlorīdu. Iegūto etillauroilarginātu iegūst kā hidrogēnhlorīda sāli, ko filtrē un izžāvē.
                  
               
                     ELINCS
                  
                  
                     434-630-6
                  
               
                     Ķīmiskais nosaukums
                  
                  
                     Etil-Να-dodekanoil-L-argināta·HCl
                  
               
                     Ķīmiskā formula
                  
                  
                     C20H41N4O3Cl
                  
               
                     Molekulmasa
                  
                  
                     421,02
                  
               
                     Pamatviela
                  
                  
                     Ne mazāk kā 85 % un ne vairāk kā 95 %
                  
               
                     
                        Apraksts
                     
                  
                  
                     Balts pulveris
                  
               
                     
                        Identifikācija
                     
                  
                  
                      
                  
               
                     Šķīdība
                  
                  
                     Labi šķīst ūdenī, etanolā, propilēnglikolā un glicerīnā
                  
               
                     
                        Tīrība
                     
                  
                  
                      
                  
               
                     Να-lauroil-L-arginīns
                  
                  
                     Ne vairāk kā 3 %
                  
               
                     Laurīnskābe
                  
                  
                     Ne vairāk kā 5 %
                  
               
                     Etillaurāts
                  
                  
                     Ne vairāk kā 3 %
                  
               
                     L-arginīna HCl
                  
                  
                     Ne vairāk kā 1 %
                  
               
                     Etilargināta 2HCl
                  
                  
                     Ne vairāk kā 1 %
                  
               
                     Svins
                  
                  
                     Ne vairāk kā 1 mg/kg
                  
               
                     Arsēns
                  
                  
                     Ne vairāk kā 3 mg/kg
                  
               
                     Kadmijs
                  
                  
                     Ne vairāk kā 1 mg/kg
                  
               
                     Dzīvsudrabs
                  
                  
                     Ne vairāk kā 1 mg/kg”